el el el el el el el el el el el el el el el el el el el el el el el el el el el el el en el el el el el es el el el el el el el el el el el el el el el el el el el el el en el el el el el el el en el el el el el el el el el el el en en el en en el en el en el en el en en el it el el en el en el el el en el en en el fr en el el el el fr el el el el el el it el el en ru el el el el el el fr el el de el el el el el el el en el el el el el el fr en el el fr nl el el el fr el el el el fr en el en el el el el el el el el el el en el el fr en el el el el el en el el el el el el el el el la cs el el el el el el el el el el el el el el el el el el el el el en en el el el el el en el el el el el el el el el el el el el el el
Η Σάντρα Μπούλοκ (Sandra Annette Bullock, γενν. 26 Ιουλίου 1964) είναι Αμερικανίδα ηθοποιός που έγινε διάσημη τη δεκαετία του 1990, με τις επιτυχημένες ταινίες Speed (1994), Παγιδευμένη στο Δίκτυο (The Net, 1995) και Ενώ Εσύ Κοιμόσουν (While You Were Sleeping, 1995). Από τότε έχει εδραιωθεί ως ένα από τα μεγαλύτερα αστέρια του Χόλυγουντ. Εκτός από εμπορικά φιλμ έχει εμφανιστεί και σε ταινίες που έχουν λάβει διθυραμβικά σχόλια από τους κριτικούς όπως Miss... Με Το Ζόρι (Miss Congeniality, 2000) και Crash (2004). To 2007, ήταν η 14η πλουσιότερη γυναίκα σελέμπριτι με περιουσία που φτάνει τα 85 εκατομμύρια δολάρια. Το 2009 πρωταγωνίστησε σε δύο από τις μεγαλύτερες εισπρακτικές επιτυχίες της καριέρας της, τις ταινίες Η Πρόταση (The Proposal) και Μια Σχέση Στοργής (The Blind Side), για την οποία βραβεύτηκε με το Όσκαρ Α΄ Γυναικείου Ρόλου.
East Carolina University και Washington-Liberty High School[4]
ηθοποιός[5], ηθοποιός ταινιών, ιδιοκτήτης εστιατορίου, παραγωγός ταινιών, σεναριογράφος, ηθοποιός τηλεόρασης, επιχειρηματίας, ηθοποιός φωνής[6], τηλεοπτικός παραγωγός[7] και σκηνοθέτης κινηματογραφικών έργων
Όσκαρ Α΄ Γυναικείου Ρόλου (2010)[9], Crystal Award (2005), Χρυσές Σφαίρες, Βραβεία Σωματείου Ηθοποιών, Βραβεία Saturn και αστέρι στη Λεωφόρο της Δόξας του Χόλιγουντ[10]
δεδομένα (π • σ • ε )
Το 2012 συμπεριλήφθηκε στο Βιβλίο Γκίνες ως η ηθοποιός με το μεγαλύτερο κασέ, ύψους 56 εκατομμυρίων δολαρίων. Το 2013 πρωταγωνίστησε στην εμπορικότερη κωμωδία της χρονιάς The Heat και στο θρίλερ επιστημονικής φαντασίας Gravity. Το Gravity αποτελεί τη μεγαλύτερη εισπρακτική επιτυχία της καριέρας της και για την ερμηνεία της έλαβε τη δεύτερη υποψηφιότητα για Όσκαρ Α' Γυναικείου Ρόλου.[11]
Η Σάντρα Ανέτ Μπούλοκ γεννήθηκε στο Άρλινγκτον της Βιρτζίνια, κόρη της Χέλγκα Μέγιερ, Γερμανίδας τραγουδίστριας της όπερας, και του Τζον Μπούλοκ, δασκάλου φωνητικής από την Αλαμπάμα.[12][13] Ο παππούς της Μπούλοκ ήταν πυρηνικός φυσικός από τη Νυρεμβέργη της Γερμανίας.[14] Η Μπούλοκ ζούσε στο Φερθ μέχρι τα 12 της χρόνια, όπου και τραγουδούσε όπερα στη σχολική χορωδία.[15] Συχνά ταξίδευε με τη μητέρα της στις περιοδείες της και έτσι έζησε στη Γερμανία και σε άλλα μέρη της Ευρώπης το μεγαλύτερο μέρος των παιδικών της χρόνων. Ως παιδί σπούδασε μπαλέτο και φωνητική και συμμετείχε στις παραστάσεις της μητέρας της.
Η Μπούλοκ τέλειωσε το λύκειο στη Ουάσινγκτον, όπου ήταν μαζορέτα, συμμετείχε στις θεατρικές παραστάσεις και είχε σχέση με αθλητή ποδοσφαίρου. Αποφοίτησε το 1982 και γράφτηκε στο Πανεπιστήμιο της Ανατολικής Καρολίνα. Παράτησε όμως τη σχολή στην τελευταία της χρονιά, λίγο πριν αποφοιτήσει, για να ασχοληθεί με την υποκριτική. Μετακόμισε στο Μανχάταν για να πάει σε οντισιόν και συντηρούσε τον εαυτό της δουλεύοντας ως μπαργούμαν και σερβιτόρα.
Στη Νέα Υόρκη, η Μπούλοκ παρακολούθησε μαθήματα υποκριτικής. Έλαβε μέρος σε πολλά μαθητικά φιλμ και αργότερα πήρε το ρόλο σε ένα off-broadway θεατρικό έργο. Ο σκηνοθέτης Άλαν Τζ. Λέβι εντυπωσιάστηκε από την ερμηνεία της και της πρόσφερε ένα ρόλο σε μια τηλεταινία. Μετά από αυτό, η Μπούλοκ παρέμεινε στο Λος Άντζελες και έπαιξε μικρούς ρόλους σε αρκετές ανεξάρτητες ταινίες, όπως και τον πρωταγωνιστικό ρόλο στην τηλεοπτική βερσιόν της ταινίας Εργαζόμενο Κορίτσι (Working Girl, 1988). Η σειρά κόπηκε και η Μπούλοκ συνέχισε να εμφανίζεται σε αρκετές ταινίες.
Μια από τις πρώτες ταινίες της Μπούλοκ που έγινε γνωστή ήταν το Demolition Man το 1993. Στην ταινία πρωταγωνιστούσε ο Σιλβέστερ Σταλόνε και ο Γουέσλεϊ Σνάιπς. Η ταινία αυτή, της έδωσε το εισιτήριο να πρωταγωνιστήσει στην πρώτη της μεγάλη ταινία, Speed, μαζί με τον Κιάνου Ριβς το 1994. Ακολούθησαν πολλές εισπρακτικές επιτυχίες, κάνοντας την Μπούλοκ σταρ α' κατηγορίας.
Το 1996 και το 1999 επιλέχτηκε από το περιοδικό People ως μία από τους 50 Ομορφότερους Ανθρώπους στον Κόσμο. Το 1995 πρωταγωνίστησε στο Ενώ Εσύ Κοιμόσουν (While You Were Sleeping) και το 2000 στο Miss... Με Το Ζόρι (Miss Congeniality). Και οι δύο ταινίες έλαβαν πολύ καλές κριτικές, ενώ η ανταπόκριση στα ταμεία ήταν μεγάλη. Το 2001 έπαιξε στο πλάι του Χιου Γκραντ στο επιτυχημένο Δύο Εβδομάδες Προθεσμία (Two Weeks Notice) και το 2002 στο λιγότερο γνωστό αλλά εξίσου πετυχημένο Εξομολογήσεις Γυναικών (Divine Secrets of the Ya-Ya Sisterhood).
Η Σάντρα Μπούλοκ παραλαμβάνει το Χρυσό Βατόμουρο για τη Χειρότερη Ηθοποιό το 2010
Το 2004, η Μπούλοκ υποδύθηκε ένα β' ρόλο στο βραβευμένο με Όσκαρ Καλύτερης Ταινίας, Crash. Έλαβε θετικά σχόλια από τους κριτικούς, με πολλούς να θεωρούν την ερμηνεία της, την καλύτερη της καριέρας της.[16] Το 2006 ξανασυνεργάστηκε με τον Κιάνου Ριβς στο Έρωτας Δίχως Παρόν (The Lake House). Το 2009 ήταν η χρονιά της για δύο λόγους, δίνοντάς της δύο ρεκόρ. Πρώτος λόγος η ταινία Η Πρόταση (The Proposal) που σκόραρε 314.000.000 δολάρια παγκοσμίως[17] και που μέχρι το 2013 ήταν και η μεγαλύτερη εισπρακτική της επιτυχία. Δεύτερος λόγος η ταινία Μια Σχέση Στοργής (The Blind Side) που έκανε άνοιγμα τριημέρου με 34,2 εκ. δολάρια,[18] που αποτελεί το μεγαλύτερο άνοιγμά της. Η ταινία που στοίχισε 29 εκ. δολάρια, έφτασε παγκοσμίως τα 309.200.000 δολάρια.[18] Μέχρι σήμερα το Μια Σχέση Στοργής είναι η πρώτη και η μόνη ταινία που ξεπέρασε τα 200 εκ. δολάρια με ένα μόνο γυναικείο όνομα στην αφίσα.[18][19] Η ερμηνεία της στην ταινία, της έδωσε τη Χρυσή Σφαίρα, το Βραβείο Σωματείου Αμερικανών Ηθοποιών και το Όσκαρ α' γυναικείου ρόλου.[20]
To 2012 συμπρωταγωνίστησε στη δραματική ταινία Εξαιρετικά Δυνατά και Απίστευτα Κοντά (Extremely Loud and Incredibly Close) με τον Τομ Χανκς.[21] Η ταινία είναι βασισμένη στο ομότιτλο βιβλίο του Τζόναθαν Σάφραν Φόερ και σκηνοθετεί ο Στίβεν Ντάλντρι.[22] Το 2013 συμπρωταγωνίστησε μαζί με τον Τζορτζ Κλούνεϊ στην ταινία επιστημονικής φαντασίας Gravity[23] και στην αστυνομική κωμωδία The Heat.[24] To Gravity έγινε η μεγαλύτερη εισπρακτική επιτυχίας της καριέρας της με τις συνολικές εισπράξεις να ξεπερνούν τα 670 εκατομμύρια δολάρια παγκοσμίως.[25] Για την ερμηνεία της έλαβε υποψηφιότητα για Όσκαρ Α΄ Γυναικείου Ρόλου,[11] για Χρυσή Σφαίρα Α΄ Γυναικείου Ρόλου - Δράμα,[26] για BAFTA Α' Γυναικεόυ Ρόλου[27] και για Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο.[28]
Μέχρι το 2009, οι ταινίες της Σάντρα Μπούλοκ έχουν αποφέρει πάνω από 1,7 δισεκατομμύρια δολάρια στην Αμερική, ενώ παγκοσμίως ξεπερνούν τα 3,1 δις δολάρια,[29] τοποθετώντας την ανάμεσα στους 100 Μεγαλύτερους Σταρ του box office.[30]
Η Σάντρα Μπούλοκ στην πρεμιέρα της ταινίας Η Πρόταση τον Ιούνιο του 2009.
Η Μπούλοκ ήταν αρραβωνιασμένη με τον ηθοποιό Τέιτ Ντόνοβαν και η σχέση τους κράτησε τέσσερα χρόνια. Επίσης κατά καιρούς έβγαινε με τους Μάθιου Μακόναχι και Ράιαν Γκόσλινγκ.[31][32]
Η Μπούλοκ ανακοίνωσε τον Απρίλιο του 2010, ότι είχε ήδη προβεί στη διαδικασία να υιοθετήσει ένα μικρό αγοράκι. Μαζί με τον πρώην σύζυγό της είχαν ξεκινήσει τη διαδικασία τέσσερα χρόνια πριν. Το μωρό ήδη ζούσε μαζί τους από τον Ιανουάριο του 2010, αλλά το ζευγάρι αποφάσισε να το κρατήσει μυστικό μέχρι το Μάρτιο. Όμως εξαιτίας του χωρισμού και του διαζυγίου, η Μπούλοκ συνέχισε την υιοθεσία του μωρού, Λούις Μπάρντο Μπούλοκ, μόνη της.[39]
Το 2005 δωρίζει στον Αμερικανικό Ερυθρό Σταυρό ένα εκατομμύριο δολάρια για τα θύματα του τσουνάμι του 2004 όπως είχε ξανακάνει και μετά τις επιθέσεις της 11ης Σεπτεμβρίου 2001[40] ενώ το 2010 δωρίζει πάλι το ίδιο ποσό στην οργάνωση Γιατροί Χωρίς Σύνορα για τα θύματα του σεισμού στην Αϊτή.[41]
Bionic Showdown: The Six Million Dollar Man and the Bionic Woman
Love Potion No. 9
Η Απαγωγή (The Vanishing)
The Thing Called Love
Ο Αμαζώνιος Φλέγεται (Fire on the Amazon)
Ενώ Εσύ Κοιμόσουν (While You Were Sleeping)
Υποψηφιότητα Χρυσή Σφαίρα Α΄ Γυναικείου Ρόλου - Κωμωδία/Μιούζικαλ
Παγιδευμένη στο Δίκτυο (The Net)
Κλεμμένες Καρδιές (Two If by Sea)
Η Ετυμηγορία (A Time to Kill)
Στον Έρωτα και τον Πόλεμο (In Love and War)
Speed 2: Κρουαζιέρα με τον Κίνδυνο (Speed 2: Cruise Control)
Κύματα Αγάπης (Hope Floats)
Μαγικά Φίλτρα (Practical Magic)
Ο Πρίγκιπας της Αιγύπτου (The Prince of Egypt )
Βροχή, Χαλάζι & Έρωτας (Forces of Nature)
Το Μεγάλο Κόλπο της Γουόλ Στριτ (Gun Shy)
28 Ημέρες (28 Days)
Miss... Με Το Ζόρι (Miss Congeniality)
Υποψηφιότητα Χρυσή Σφαίρα Α΄ Γυναικείου Ρόλου - Κωμωδία/Μιούζικαλ
Θεωρίες Εγκλήματος (Murder by Numbers)
Κάσι Μεϊγουέδερ/Τζέσικα Μαρί Χάντσον
Εξομολογήσεις Γυναικών (Divine Secrets of the Ya-Ya Sisterhoods)
Δύο Εβδομάδες Προθεσμία (Two Weeks Notice)
Screen Actors Guild Award Συνολικής Ερμηνείας από Καστ
Μις... με το Ζόρι 2: Κυκλοφορεί και Οπλοφορεί (Miss Congeniality 2: Armed and Fabulous)
Έρωτας Δίχως Παρόν (The Lake House)
Η Πρόταση (The Proposal)
Υποψηφιότητα Χρυσή Σφαίρα Α΄ Γυναικείου Ρόλου - Κωμωδία/Μιούζικαλ
Τα Πάντα Γύρω από τον Στιβ (All About Steve)
Μια Σχέση Στοργής (The Blind Side)
Όσκαρ Α΄ Γυναικείου Ρόλου
Χρυσή Σφαίρα Α΄ Γυναικείου Ρόλου - Δράμα
Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο
Εξαιρετικά Δυνατά και Απίστευτα Κοντά (Extremely Loud and Incredibly Close)
Υποψηφιότητα Όσκαρ Α΄ Γυναικείου Ρόλου
Υποψηφιότητα Χρυσή Σφαίρα Α΄ Γυναικείου Ρόλου - Δράμα
Υποψηφιότητα BAFTA Α΄ Γυναικείου Ρόλου
Υποψηφιότητα Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο
↑ Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei. Ανακτήθηκε στις 9  Απριλίου 2014.
↑ (Αγγλικά) SNAC. w6dz15d1. Ανακτήθηκε στις 9  Οκτωβρίου 2017.
↑ filmportal.de. 728cd1c1bfe4484280e60b50b525523c. Ανακτήθηκε στις 9  Οκτωβρίου 2017.
↑ Ανακτήθηκε στις 4  Μαρτίου 2021.
↑ (Γερμανικά) Deutsche Synchronkartei. 53. Ανακτήθηκε στις 4  Απριλίου 2022.
↑ Ανακτήθηκε στις 22  Μαΐου 2019.
↑ Ανακτήθηκε στις 11  Δεκεμβρίου 2020.
↑ YouTube video. S31Ja0goc5A.
↑ Ανακτήθηκε στις 6  Ιουνίου 2021.
↑ 11,0 11,1 «86th Academy Awards Nominations». oscars.org. Ανακτήθηκε στις 17 Ιανουαρίου 2014.
↑ «Sandra Bullock genealogy». freepages.genealogy.rootsweb.ancestry.com. Αρχειοθετήθηκε από το πρωτότυπο στις 6 Ιανουαρίου 2008. Ανακτήθηκε στις 17 Μαΐου 2011.
↑ «Sandra Bullock Biography». Filmreference.com. Ανακτήθηκε στις 28 Νοεμβρίου 2010.
↑ «A German-American Miss Congeniality — Sandra Bullock». German-American Heritage Foundation of the USA. Ανακτήθηκε στις 28 Νοεμβρίου 2010. [νεκρός σύνδεσμος]
↑ «Die Nette von nebenan» (στα Γερμανικά). Kino.de. Αρχειοθετήθηκε από το πρωτότυπο στις 14 Μαΐου 2005. Ανακτήθηκε στις 28 Νοεμβρίου 2010.
↑ Giles, Jeff (18 Ιουνίου 2009). «Total Recall: Sandra Bullock's Best Movies». IGN Entertainment. σελ. 2. Ανακτήθηκε στις 28 Νοεμβρίου 2010.
↑ «The Proposal (2009)». Box Office Mojo. Ανακτήθηκε στις 17 Μαΐου 2011.
↑ 18,0 18,1 18,2 «The Blind Side (2009)». Box Office Mojo. Ανακτήθηκε στις 17 Μαΐου 2011.
↑ Donaldson, Catherine (5 Ιανουαρίου 2010). «Sandra Bullock Makes History!». People.com. Αρχειοθετήθηκε από το πρωτότυπο στις 19 Απριλίου 2010. Ανακτήθηκε στις 29 Νοεμβρίου 2010.
↑ «Awards for Sandra Bullock». IMDb. Ανακτήθηκε στις 17 Μαΐου 2011.
↑ Jarett Wieselman (23 Ιουλίου 2010). «Has Sandra Bullock finally settled on a new movie?». New York Post. nypost.com. Αρχειοθετήθηκε από το πρωτότυπο στις 30 Ιουνίου 2013. Ανακτήθηκε στις 14 Ιουλίου 2011.
↑ Borys Kit (3 Ιανουαρίου 2011). «EXCLUSIVE: John Goodman Joining Sandra Bullock, Tom Hanks in 'Extremely Loud and Incredibly Close'». The Hollywood Reporter. Ανακτήθηκε στις 14 Ιουλίου 2011.
↑ Alla Byrne (16 Δεκεμβρίου 2010). «Sandra Bullock Headed to Outer Space with George Clooney?». People. Αρχειοθετήθηκε από το πρωτότυπο στις 28 Μαρτίου 2011. Ανακτήθηκε στις 14 Ιουλίου 2011.
↑ Cassie Carpenter (8 Ιουλίου 2012). «Bringing The Heat: Sandra Bullock gets to work on the Boston set of her new comedy». dailymail.co.uk. Ανακτήθηκε στις 14 Οκτωβρίου 2012.
↑ «Gravity στο Box Office Mojo». Box Office Mojo. Ανακτήθηκε στις 14 Ιανουαρίου 2014.
↑ «71st Golden Globe Awards - Nominations». hfpa.org. Αρχειοθετήθηκε από το πρωτότυπο στις 16 Δεκεμβρίου 2013. Ανακτήθηκε στις 14 Ιανουαρίου 2014.
↑ «BAFTA Awards». bafta.org. Ανακτήθηκε στις 17 Ιανουαρίου 2013.
↑ «The 20th Annual Screen Actors Guild Awards». sagawards.org. Ανακτήθηκε στις 3 Ιανουαρίου 2014.
↑ «Sandra Bullock from The Numbers». The Numbers. Ανακτήθηκε στις 17 Μαΐου 2011.
↑ «1990s Top 100 Stars at the Box Office». The Numbers. Ανακτήθηκε στις 17 Μαΐου 2011.
↑ Cohen, Sandy (March 18, 2010). «Private drama plagues Oscar winner Sandra Bullock». boston.com. http://www.boston.com/ae/movies/articles/2010/03/18/private_drama_plagues_oscar_winner_sandra_bullock/. Ανακτήθηκε στις 2010-11-29.
↑ «Praising Private Ryan». The Sydney Morning Herald. April 27, 2007. http://www.smh.com.au/news/film/praising-private-ryan/2007/04/25/1177459784728.html. Ανακτήθηκε στις 2010-11-29.
↑ «Jesse James's Alleged Mistress No. 1 to 'Clear the Air' Soon». People. 30 Μαρτίου 2010. Αρχειοθετήθηκε από το πρωτότυπο στις 8 Ιανουαρίου 2011. Ανακτήθηκε στις 29 Νοεμβρίου 2010.
↑ «Woman No. 3: I 'Made a Mistake' with Jesse James». People. 30 Μαρτίου 2010. Αρχειοθετήθηκε από το πρωτότυπο στις 8 Ιανουαρίου 2011. Ανακτήθηκε στις 29 Νοεμβρίου 2010.
↑ «A Fourth Woman Alleges Affair with Jesse James». People. 31 Μαρτίου 2010. Ανακτήθηκε στις 25 Μαρτίου 2010.
↑ «Jesse James Checks into Treatment Facility». People. 30 Μαρτίου 2010. Ανακτήθηκε στις 29 Νοεμβρίου 2010.
↑ «EXCLUSIVE: Sandra Bullock Has Filed for Divorce». People. 28 Απριλίου 2010. Ανακτήθηκε στις 29 Νοεμβρίου 2010.
↑ «Sandra Bullock, Jesse James Divorce FInalized». TVGuide.com.
↑ «World Exclusive: Meet Sandra Bullock's Baby Boy!». People. 28 Απριλίου 2010. Ανακτήθηκε στις 29 Νοεμβρίου 2010.
↑ «Actress Sandra Bullock Donates $1 Million to Help Tsunami Victims» (στα Αγγλικά). 4 Ιανουαρίου 2005. Αρχειοθετήθηκε από το πρωτότυπο στις 19 Μαρτίου 2006. Ανακτήθηκε στις 29 Νοεμβρίου 2010.
↑ «Sandra Bullock Gives $1 Million To Haiti» (στα Αγγλικά). 16 Ιανουαρίου 2010. Ανακτήθηκε στις 29 Νοεμβρίου 2010.